kardosdrur/scandi-wiki huggingface dataset:
Legat (udsending)

Legat (latin legatus, egentlig udsendt; betyder derfor også gesandt) kaldtes i det gamle Rom en mand, der af senatet blev medgivet feltherrerne i krigen eller statholderne i provinserne som medhjælper og underbefalingsmand. Sædvanlig havde hver feltherre flere legater, og ved valget af dem blev der i reglen taget hensyn til hans egne ønsker; dog var legat altid senatorer. En legat havde ikke noget bestemt virkeområde, men feltherren kunne anvende ham efter sit forgodtbefindende, som fører af en del af hæren eller på anden måde. Under feltherrens fraværelse kunne han fungere i hans sted (pro prætore). I kejsertiden opstod der imidlertid foruden disse legat andre af en noget forskellige art. Da nemlig Augustus havde forbeholdt sig selv styrelsen af en del af rigets provins, men ikke personlig kunne varetage den, blev det skik, at kejseren på ubestemt tid overlod hver enkelt provins til en legat (legatus Augusti pro prætore), som efter provinsens størrelse og betydning kunne være enten consularis eller prætorius. For så vidt der i provinsen lå flere legioner, blev der endvidere i spidsen for hver af disse sat en legatus legionis, sædvanlig en forhenværende prætor. Således fik ordet flere forskellige betydning. Endelig kan nævnes de såkaldte legati juridici, som ledede retsplejen i provinserne; de udnævntes af kejseren.

Eksterne henvisninger og kilder 

 , bind 15, side 589, skrevet af dr. phil. Hans Ræder
 legat,2 — Den Danske Ordbog

Diplomati
Embeder i det Antikke Rom
Antikkens Rom
Litteris et artibus

Litteris et artibus (latin: "for videnskab og kunst") er en svensk medalje, først uddelt af kronprins Carl af Sverige og Norge som belønning til videnskabsmænd og kunstnere. Forsiden viser den regerende konges billede, bagsiden viser ordene litteris et artibus i en laurbærkrans. Medaljen præges i guld, er forsynet med en kongelig krone og bæres på brystet i blåt bånd.

Kilder

Eksterne henvisninger 
 Sveriges kongehus om Litteris et artibus 

Ordener, dekorationer og medaljer fra Sverige
Etableret i 1853
Labyrinth (brætspil)

Labyrinth (på engelsk Amazing Labyrinth, undertiden skrevet THE aMAZEing LABYRINTH) er et brætspil for 2-4 spillere fra 1986, designet af Max Kobbert og udgivet af Ravensburger.

Spilpladen udgøres af et antal faste felter og flere krydsende linjer af løse felter som således kan skubbes. Tilsammen udgør disse felter en labyrint. Der er hele tiden ét felt til overs, som man i sin tur skubber ind i en linje, så alle felterne i linjen forskydes, og feltet i den modsatte ende af linjen skubbes ud af labyrinten. Dernæst flytter spilleren sin egen brik i labyrinten.

I begyndelsen af spillet trækker spillerne kort, som fortæller dem, hvilke skatte i labyrinten, de skal finde. Den, som finder sine skatte og kommer tilbage til sin startposition først vinder spillet.

Kilder 
 Amazing labyrinth hos BoardGameGeek
 Labyrinth hos WorldofBoardGames

Noter 

Brætspil
Ravensburger
Karl Fortlage

Arnold Rudolf Karl Fortlage (født 12. juni 1806 i Osnabrück, død 8. november 1881 i Jena) var en tysk filosof, der var påvirket af Fichte og Beneke.

I tilknytning til Beneke betragtede Fortlage driften som det primære i sin psykologi, hvor han lagde vægt på selviagttagelsen. Fortlages vigtigste skrifter er:
 Genetische Geschichte der Philosophie seit Kant (1852)
 System der Psychologie als empirischer Wissenschaft aus der Beobachtung des inneren Sinnes (2 bind, 1855)
 Acht psychologische Vorträge (1869)
 Sechs philosophische Vorträge (1869)
 Vier psychologische Vorträge (1874), oversat til dansk i Høsts Universalbibliotek (bind 5, 1876).

Kilder 

 

Filosoffer fra Tyskland
Ansatte ved Jena Universitet
Faglitterære forfattere fra Tyrkiet
Tysksprogede forfattere
Tyskere i 1800-tallet
Personer fra Osnabrück
Olympisk murmeldyr

Olympisk murmeldyr (latin: Marmota olympus) er en art af murmeldyr, som kun findes i staten Washington i USA, hvor den lever på bjergskråninger på Olympic-halvøen. Dens nærmeste slægtning er det grå murmeldyr og Vancouvermurmeldyret. I 2009 blev arten erklæret for endemisk i Washington, og det er officielt landpattedyr i staten.

Beskrivelse 
Det olympiske murmeldyr er på størrelse med en almindelig huskat, der kan veje op til 8 kg om sommeren. Blandt murmeldyrene finder man den største kønsdimorfisme hos denne art, idet hannerne i gennemsnit vejer 23 % mere end hunnerne. Det olympiske murmeldyr kendes på et bredt hoved, små øjne og ører, korte ben og en lang, busket hale. Dets skarpe, afrundede kløer er vigtige til at grave hulesystemer. Farven på pelsen varierer med årstiden og dyrets alder, men et normalt, udvokset individ har brun pels med mindre, hvidlige pletter det meste af året.

Levevis 
Det olympiske murmeldyr lever hovedsageligt af planter, som det finder i engområder, herunder græsarter, også tørre strå, der desuden anvendes til redebygning i hulerne. Det efterstræbes af rovdyr, både på jorden og i luften, men den største trussel kommer fra prærieulve. Inden for sit leveområde er arten ganske almindeligt forekommende, og World Conservation Union har vurderet arten til at være "ikke truet". Det er fredet i Olympic National Park, hvor størstedelen af populationen af arten lever.

Hulerne, som det olympiske murmeldyr graver, graves i kolonier og findes i bjergrige områder i varierende størrelser. En koloni kan omfatte ned til en enkelt familie eller mange familier med op imod 40 dyr. Der er tale om meget sociale murmeldyr, der ofte kan finde på at slås for sjov, og som bruger op til fire forskellige fløjtetoner til kommunikation. De går i dvale i begyndelsen af september, hvorpå de ikke tager føde til sig, så de taber halvdelen af deres vægt, inden de vågner op igen i maj (for de fuldvoksne dyr) eller begyndelsen af juni (for de unge dyr). Hunnerne er kønsmodne som treårige, og de får kuld på 1-6 unger hvert andet år.

Referencer

Eksterne henvisninger 

IUCN Rødliste - ikke truede arter
Murmeldyr
The Garden's Tale

"The Garden’s Tale" er den fjerde single fra det danske heavy metalband Volbeat. Den blev udgivet i 2007 som den anden single fra albummet Rock The Rebel / Metal The Devil, der blev udgivet i februar samme år.

Singlen blev godt modtaget af anmelderne, der bl.a. roste blandingen af engelske og danske tekster. "The Garden's Tale" toppede Tjeklisten som #4 og Tracklisten som #18. Nummeret solgte platin, og blev kåret til "Årets danske single" af musikmagasinet GAFFA og fik prisen som "Årets lytterhit" til P3 Guld.

Produktion 
Sangen blev indspillet i oktober 2006 i Hansen Studios i Ribe. Tekst og musik blev skrevet af forsanger og guitarist Michael Poulsen. Jacob Hansen, der også producerede albummet Rock The Rebel / Metal The Devil, stod for at producere sangen. Johan Olsen fra den danske rockgruppe Magtens Korridorer var gæstevokal på sangen.

Poulsen og Olsen mødte hinanden til uddelingen af Årets Steppeulv i 2006, hvor de var nomineret i samme kategori. Det viste sig at begge musikere syntes om hinandens musik. I et interview har Poulsen udtalt, at han hørte Olsens stemme for sig, da han skrev sangen. Poulsen skrev teksten delvist på engelsk, og delvist på dansk. Olsen sagde ja til at indspille sangen straks efter han havde læst teksten.

Der blev indspillet en musikvideo til sangen, som MTV Danmark udvalgte til „Heavy Rotation“, hvorved den blev vist jævnligt. Singlen indeholder sangen i en forkortet radioversion og i den regulære albumversion.

Modtagelse 
Politikens anmelder gav albummet 4/6 hjerter, og var særligt vild med "The Garden's Tale", som han kaldte "dansk folkesang pakket ind i pigtråd og afsunget som absolut sidste fællessang langt ude over de små timer i en kolonihaveforening." GAFFAs anmelder noterede sig at "The Garden's Tale" var "et af albummets mest melodiske indslag. En dristig manøvre, der lykkedes." Blabbermouth skrev, at Johan Olsens danske tekster i "The Garden's Tale" gav en "pragtfuld effekt."

Singlen debuterede #18 på de danske Tracklisten, hvilket også blev dens højeste placering. Den var på listen i otte uger. På Tjeklisten peakede den som #4 og nåede 12 uger på listen.

"The Garden's Tale" solgte platin i Danmark. I november måned kårede musikmagasinet GAFFA singlen til "Årets danske single" af bladets anmeldere. Bladets læsere stemte den ind som årets tredje bedste sang. I begyndelsen af 2008 ved P3 Guld 2007 valgte radiostationens lytterede "The Garden's Tale" til "Årets lytterhit".

Spor 
 "The Garden's Tale" (Radio Edited Version) - 3:40
 "The Garden's Tale" (Album Version) - 4:50

Referencer 

Sange fra 2007
Volbeat sange
Integrationsydelse

Integrationsydelse er en særlig lav dansk overførselsindkomst, der gives til indvandrere og øvrige indbyggere, der har opholdt sig i Danmark i mindre end syv ud af de seneste otte år. Integrationsydelsen gives i stedet for kontanthjælp og er omtrent på niveau med et SU-stipendium. Integrationsydelsen er indført fra 1. september 2015, men minder meget om starthjælpen, der var i kraft i årene 2002-12.

Historie 

Den nytiltrådte Venstre-regering indgik i starten af juli 2015 forlig med Dansk Folkeparti, Liberal Alliance og De Konservative om indførelsen af en særlig integrationsydelse med virkning fra 1. september 2015. Ydelsen træder i stedet for kontanthjælp til personer med lovligt ophold i Danmark, der har boet uden for EU’s grænser i mere end ét ud af de sidste otte år. Formålet med ydelsen er at gøre det "mindre attraktivt at komme til Danmark og mere attraktivt at arbejde og bidrage til det danske samfund."

Integrationsydelsen kan ses som en de facto genindførsel af starthjælpen, der var en tilsvarende særlig nedsat ydelse for personer, der havde opholdt sig uden for Danmark og EU. Starthjælpen blev indført af regeringen i 2002, men forsvandt som led i afskaffelsen af de såkaldte ”fattigdomsydelser” med finansloven for 2012.

Integrationsydelsens beløb 

Satserne i 2015 sammenlignet med kontanthjælp fremgår af nedenstående tabel.

Har man danskkundskaber svarende til en bestået danskprøve 2, kan man opnå et tillæg på 1.500 kr. om måneden.

For en udeboende SU-modtager er SU-stipendiet i 2015 på 5.903 kr. pr. måned før skat. Der er en række andre økonomiske forskelle i praksis mellem betingelserne for SU-støtte og integrationsydelse. Således kan modtagere af SU-stipendier udnytte beskæftigelsesfradraget i deres skattebetaling, ligesom de kan supplere med SU-lån.

Økonomiske konsekvenser 

Ved indførelsen skønnedes forslaget at skabe en offentlig netto-besparelse på knap 400 mio. kr. på lang sigt.

Ud over indvandrerne, som er hovedmålgruppen, forventes integrationsydelsen at berøre ca. 1.700 danske statsborgere, der tidligere har opholdt sig i udlandet og dermed heller ikke opfylder kriterierne for at modtage fuld kontanthjælp. Ligeledes rammes tidligere hjemløse, der har været "faldet ud af systemet", herunder CPR-registret, idet de ikke kan dokumentere deres ophold i Danmark.

Kritik 

Juraprofessor Kirsten Ketscher fra Københavns Universitet har kritiseret ordningen for at være i strid med EU-retten, ifølge hvilken danske statsborgere har ret til at bevæge sig frit i EU og ikke må stilles ringere af den grund.

Kilder 

Overførselsindkomster
Jacob Hansen

Jacob Hansen (9. november 1970 i Esbjerg) er en dansk sanger, guitarist og musikproducer, der driver Hansen Studios. Han har været forsanger i thrash metalbandet Invocator og Beyond Twilight.

Som producer har han arbejdet med adskillige både danske og internationale navne, særligt inden for rock- og heavy metal-genren. Han har bl.a. produceret samtlige af Volbeats albums og flere albums for Dúné.

Karriere 
Allerede som 15-årig var Hansen med til flere jamsessions. Dette resulterede i at han året efter var med til at danne thrash metalbandet Black Creed, der kort efter ændrede navn til Invocator. I første halvdel af 1990'erne udgav bandet tre album med Hansen som sanger og guitarist. I 1995 gik bandet i opløsning. Syv år senere blev bandet dog gendannet, og i 2003 udgav de albummet Through the Flesh to the Soul.

Han blev medlem af Beyond Twilight, som han tidligere havde indspillet to album med som forsanger. 

Fra 2006-2011 var Hansen sanger i det progressive metalband Anubis Gate, hvor han både sang og producerede albummerne Andromeda Unchained og The Detached. 

Siden 1990 har Hansen været aktiv som musikproducer i Ribe, hvor han driver Hansen Studios. Han arbejdede oprindeligt med lokale navne som Urkraft, Raunchy og The Arcane Order. I midten af af 2000'erne de de første udenlandske bands som Maroon, Deadlock og Rob Rock til Ribe for at indspille musik i hans studie. Han arbejder særligt med rock- og heavy metalbands. I 2003 producerede hansen demoen Beat the Meat for det danske heavy metalband Volbeat. Dette blev starten på et samarbejde, der har varet lige siden, og Hansen har produceret alle deres albums. I et interview udtalte forsangeren Michael Poulsen han havde "en stor del af fortjenesten af, at vi [Volbeat] lyder som vi gør." Han har også produceret adskillige albums for det danske rockband Dúné og der færøske viking metalband Týr.

Ved Danish Metal Awards har han modtaget prisen for "Bedste produktion" for Hatespheres album The Sickness Within sammen med Tue Madsen i 2005, for Volbeats album Guitar Gangsters & Cadillac Blood i 2008 og for Anubis Gates album The Detached i 2009.

Diskografi

Med Invocator 
 1991: Excursion Demise
 1993: Weave the Apocalypse
 1995: Dying to Live
 2003: Through the Flesh to the Soul

Med Beyond Twilight 
 2005: Section X
 2006: For the Love of Art and the Making

Med Anubis Gate 
 2007: Andromeda Unchained
2009: The Detached

Referencer

Eksterne henvisninger 
 Officiel hjemmeside

Sangere fra Danmark
Guitarister fra Danmark
Musikproducere fra Danmark
Heavy metal-musikere fra Danmark
Land (Týr album)

Land er det fjerde studiealbum fra det færøske viking folkmetal band Týr. Det blev udgivet d. 30. maj 2008 i Europa og 10. juni i Nordamerika via Napalm Records. Albummet indeholder tekster på færøsk, engelsk, norsk og dansk på "Sinklars Vísa" og islandsk på "Brenenvín". Det sidste nummer på albummet er en ny version af sangen "Hail To The Hammer" som oprindeligt blev udgivet på en demo og igen på How Far To Asgaard i 2002.

Spor

Referencer

Eksterne henvisninger 
 

Týr albums
Album fra 2008
MGP 2003

MGP 2003 var det fjerde årlige MGP for håbefulde sangere i alderen 8 til 15 år. Værterne for MGP 2003 var Camilla Ottesen og Gordon Kennedy. Vinderen skulle senere repræsentere Danmark ved den første udgave af Junior Eurovision Song Contest.

Baggrund 
Efter succesen med den indledende MGP Nordic-konkurrence i april 2002, opfangede European Broadcasting Union ideen til en sangkonkurrence med børn i alderen 8 til 15 år i hele Europa og åbnede konkurrencen for alle sine medlems-tv-selskaber, hvilket gjorde det til en paneuropæisk begivenhed. Alle tre lande fra MPG Nordic, inklusive Danmark, meldte sig til Junior Eurovision sammen med 13 andre lande på tværs af kontinentet.

Deltagere

Superfinale 

2003
Begivenheder i 2003
By the Light of the Northern Star

By the Light of the Northern Star er det femte studiealbum fra det færøske viking folkmetal band Týr. Det blev udgivet d. 29. maj 2009 via Napalm Records.
Coverets er designet af Gyula Havancsák.

Spor

Referencer

Eksterne henvisninger 
 

Týr albums
Album fra 2009
The Lay of Thrym

The Lay of Thrym er det sjette studiealbum fra det færøske viking folkmetal band Týr. Det blev udgivet d. 27. maj 2011 via Napalm Records.

Navnet på albummet kommer fra en af de bedst kendte digte i den Ældre Edda, kaldet Þrymskviða eller "The Lay of Thrym" på engelsk. Bandet afslørede navnet på albummet sammen med udgivelsesdatøn på der MySpaceside. Coveret er designet af Gyula Havancsák. Dette blev det sidste album med trommeslageren Kári Streymoy, der havde været siden begyndelsen i 1998.

Albummet indeholder en coverversion af Black Sabbaths "I", der blev skrevet af Geezer Butler, Ronnie James Dioog Tony Iommi og en coverversion af Rainbows sang "Stargazer", skrevet af Ritchie Blackmore og Ronnie James Dio.

Spor

Referencer

Eksterne henvisninger 
 

Týr albums
Album fra 2011
Valkyrja (album)

Valkyrja er det syvende studiealbum fra det færøske viking folkmetal band Týr. Det blev udgivet d. 16. september 2013 via Metal Blade Records.

Spor

Referencer

Eksterne henvisninger 
 

Týr albums
Album fra 2013
How Far To Asgaard

How Far To Asgaard er det debutalbummet fra det færøske viking folkmetal band Týr. Det blev udgivet den 1. januar 2002 via Tutl.

"Ormurin Langi" er en metalversion af en traditionel færøsk sang. Musikvideoen blev optaget på Island.

Sangen "How Far to Asgaard" er 8:59 minutter lang, efterfulgt af 9:50 minutters stilhed. Ved 18:49 bliver der færøske digt "Nornagest Ríma" råbt af en gruppe ledsaget af rytmisk trampen. Den russiske udgivelse af albummet er udgivet af СД-Максимум (CD-Maximum) under licens fra Tutl. De 9:50 minutters stilhed på nummeret "How Far to Asgaard" er kortet ned til 0:51. Denne version indeholder også en video til "Hail to the Hammer". Coveret til denne version er en genskabelse af originalen.

Albummet blev genudgivet d. 2. oktober 2008 af Napalm Records med et nyt cover og yderligere to sange fra singlen Ólavur Riddararós der blev udgivet i 2002. I genudgivelsen bliver digtet "Nornagest Ríma" brugt som et bonusnummer efter sagen "Stýrisvølurin" i stedet for "How Far to Asgaard". "Stýrisvølurin" ender ved 6:42, og følges af 2:52 minutters stilhed indtil "Nornagest Ríma" starter ved 9:34.

Spor 
 Alle tekster er skrevet af Heri Joensen med mindre andet er noteret
 "Hail to the Hammer" – 4:34
 "Excavation" – 6:42
 "The Rune" – 6:42
 "Ten Wild Dogs" – 6:51
 "God of War" – 7:08
 "Sand in the Wind" – 6:24
 "Ormurin Langi" – 5:50
 "How Far to Asgaard" – 29:27

Genudgivelse (2008) 
 "Hail to the Hammer" – 4:34 (Heri Joensen, Pól Arni Holm)
 "Excavation" – 6:42 (H. Joensen, Gunnar H. Thomsen)
 "The Rune" – 6:42 (H. Joensen, Holm, Thomsen)
 "Ten Wild Dogs" – 6:51 (H. Joensen, Jón Joensen, Thomsen)
 "God of War" – 7:08 (H. Joensen, J. Joensen)
 "Sand in the Wind" – 6:24 (H. Joensen)
 "Ormurin Langi" – 5:50 (Tekst: Jens Christian Djurhuus, Musik: Trad.; arr. Týr)
 "How Far to Asgaard" – 9:00 (H. Joensen, Holm)
 "Ólavur Riddararós" (Bonus track) – 4:36 (Tekst og musik: Trad.; arr. Týr)
 "Stýrisvølurin" (Bonus track) – 20:14 (Tekst: H. Joensen; Musik: Trad., H. Joensen)

Personel 
 Pól Arni Holm – vokal
 Heri Joensen – vokal, guitar
 Terji Skibenæs – guitar
 Gunnar H. Thomsen – bas
 Kári Streymoy – trommer
 Allen Streymoy – sang på spor 9 og 10

Referencer

Eksterne henvisninger 
 

Týr albums
Debutalbum fra 2002
Hansen Studios

Hansen Studios er et dansk pladestudie i Ribe, der drives af den danske sanger, guitarist og musikproducer Jacob Hansen. Det er specialiseret i lydmiksning, mastering indspilning. De vigtigste kunder er forskellige ekstremmetalbands.

Historie 
Jacob Hansen producerede, masterede og mixede album siden 1990. De første indspilninger blev udført på en båndoptager. Hans navn blev langsomt kendt uden for hjembyen Esbjerg og flere musikere kom til ham for at indspille musik. Grupperne kom enten til ham, eller han udførte arbejdet i andre pladestudier. Hansen selv har været aktiv i i undergrundsmetal, hvor flere bands kendte til ham. Mange af kunderne kom derfor fra heavy metalmiljøet.

Hansen Studios har arbejdet med bands som Destruction, Heaven Shall Burn, Neaera, Illdisposed, Volbeat og Maroon.

Kunder 
Denne liste er ikke fuldkommen.

Referencer

Eksterne henvisninger 
 Studiets hjemmeside

Pladestudier
Ribe
Blumenthal (Holstein)

Blumenthal er en kommune og en by i det nordlige Tyskland, beliggende i Amt Molfsee i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Blumenthal er beliggende omkring 15 km sydvest for Kiel ved Bundesautobahn 215.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Mielkendorf

Mielkendorf er en kommune og en by i det nordlige Tyskland, beliggende i Amt Molfsee i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Mielkendorf ligger ved Ejderen sydvest for Kiel ved Bundesautobahn 215 fra Kiel til Autobahndreieck Bordesholm.
I kommunen ligger udover Mielkendorf landsbyen Steinfort. Nordligst i kommunen ligger Hansdorfer See i Naturpark Westensee.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Gråt egern

Det grå egern (Sciurus carolinensis) er en art i egernfamilien. Det er en oprindelig art i det østlige Nordamerika, men er siden blevet indført i nogle europæiske regioner.

Udbredelse
Det grå egern har sin oprindelige udbredelse i det østlige USA, Midtvesten og det sydlige Canada. Ynglende gråt egern findes i Nova Scotia, men det er uvist om populationen er introduceret eller kommet dertil på naturlig måde. Gråt egern er også introduceret i Irland, Storbritannien, Italien, Sydafrika og Australien. I Australien blev det udryddet i 1973. Gråt egern i Europa skaber bekymringer, fordi det truer eksistensen af oprindelige egern, hvorfor gråt egern betragtes som en invasiv art i Europa.

Referencer

Ekstern henvisning

Egernslægten
Invasive arter
Molfsee

Molfsee er en kommune og en by i det nordlige Tyskland, beliggende i Amt Molfsee i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Kommunen ligger ved sydenden af Kiel ved Bundesautobahn 215 fra Kiel mod Neumünster og ved floden Ejderen. Den består af de tre landsbyer Schulensee, Rammsee og Molfsee. Vest for Molfsee ligger søen Molfsee og mod nord Rammsee; Schulensee ligger ved den nordlige kommunegrænse, og gennemløbes af Ejderen.

Ved landsbyen Rammsee findes Friluftsmuseet Slesvig-Holsten.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Træegern

Træegern er i bred forstand alle egern, der lever i træer. Det gælder f.eks. de omkring 30 arter i slægten Sciurus.

De fleste arter af træegern lever i Nordamerika, Europa, den tempererede del af Asien, Mellemamerika og Sydamerika.  

Egernfamilien
Egernslægten

Egernslægten eller latin: Sciurus er en slægt i egernfamilien med omkring 30 arter.

Arter 
 Underslægt Sciurus
 Sciurus alleni
 Sciurus arizonensis
 Sciurus aureogaster
 Sciurus carolinensis, gråt egern
 Sciurus colliaei
 Sciurus deppei
 Sciurus lis
 Sciurus nayaritensis
 Sciurus niger
 Sciurus oculatus
 Sciurus variegatoides, broget egern
 Sciurus vulgaris, egern
 Sciurus yucatanensis
 Underslægt Otosciurus
 Sciurus aberti
 Underslægt Guerlinguetus
 Sciurus aestuans
 Sciurus gilvigularis
 Sciurus granatensis, rødhalet egern
 Sciurus ignitus
 Sciurus ingrami
 Sciurus pucheranii
 Sciurus richmondi
 Sciurus sanborni
 Sciurus stramineus
 Underslægt Tenes
 Sciurus anomalus
 Underslægt Hadrosciurus
 Sciurus flammifer
 Sciurus pyrrhinus
 Underslægt Hesperosciurus
 Sciurus griseus
 Underslægt Urosciurus
 Sciurus igniventris
 Sciurus spadiceus

Referencer 

 Nowak, Ronald M. 1999. Walker's Mammals of the World, 6th edition. Johns Hopkins University Press, 1936 pp. 
 Eisenberg, J.F. 1989. "". University of Chicago Press.
 Redford, K.H. and Eisenberg, J.F. 1992. "Mammals of the Neotropics, Volume 2: The Southern Cone: Chile, Argentina, Uruguay, Paraguay ". University of Chicago Press.
 Eisenberg, J.F. and Redford, K.H. 1999. "Mammals of the Neotropics, Volume 3: The Central Neotropics: Ecuador, Peru, Bolivia, Brazil ". University of Chicago Press.